smcproject/ml-wiki-sentences huggingface dataset:
ഡാർജിലിംഗിൽ മെർട്ടൺ തിബത്തിൽ നിന്നുള്ള പ്രവാസി സന്യാസിമാർക്കൊപ്പം എട്ടു ദിവസം നീണ്ട ഒരു ഏകാന്തധ്യാനത്തിലും പങ്കെടുത്തു.
ഒടുവിൽ അദ്ദേഹത്തിന്റെ അവസാനത്തേതായി കലാശിച്ച കത്തിൽ മെർട്ടൺ ഇങ്ങനെ എഴുതി: "ഈ പുതിയ സുഹൃത്തുക്കളുമായുള്ള ആശയവിനിമയം, ക്രിസ്തുവിലുള്ള വിശ്വാസവും അവന്റെ സാന്നിദ്ധ്യവും നൽകുന്ന സാന്ത്വനത്തിൽ എന്നെ ഉറപ്പിക്കുന്നു.  അവൻ നാമെല്ലാവരുടേയും ഹൃദയങ്ങളിൽ വസിക്കുന്നുണ്ടെന്നാണ് എന്റെ പ്രതീക്ഷയും വിശ്വാസവും."
അക്കാലത്ത് സിലോൺ എന്നറിയപ്പെട്ടിരുന്ന ശ്രീലങ്കയിലെ പൊലോന്നൊരുവായും അദ്ദേഹം സന്ദർശിച്ചു.
അവിടെ ഗൗതമബുദ്ധന്റെ ഒരു കൂറ്റൻ പ്രതിമയുടെ ദർശനം അദ്ദേഹത്തിനു വിചിത്രമായൊരു ആത്മീയാനുഭവം നൽകി.
സന്യാസിയായി ഏഷ്യയിൽ കഴിയാൻ മെർട്ടൺ ആഗ്രഹിച്ചിരുന്നു എന്നു കരുതുന്നവരുണ്ട്.
ജപ്പാനിൽ ക്യോട്ടോയിൽ അമേരിക്കൻ കവി സിദ് കോർമാനെ സന്ദർശിക്കാൻ മെർട്ടൻ പദ്ധതിയിട്ടിരുന്നു.
എങ്കിലും ആ ലക്ഷ്യം സഫലമായില്ല.
1968 ഡിസംബർ പത്താം തിയതി മെർട്ടൺ കത്തോലിക്കരും അല്ലാത്തവരുമായ സന്യാസികൾ തമ്മിലുള്ള ഒരു മതാന്തരസംവാദത്തിൽ പങ്കെടുക്കാൻ ബാങ്കോക്കിലെത്തി.
അവിടെ, ഹോട്ടലിലെ കുളിമുറിയിൽ നിന്നു വെളിയിലേക്കിറങ്ങുമ്പോൾ മുറിയിലെ ഒരു ഫാൻ ക്രമീകരിക്കാൻ കൈനീട്ടിയ അദ്ദേഹം വൈദ്യുതാഘാതത്തിൽ മരിച്ചു.
1941-ലെ സന്യാസവൃതസ്വീകരണത്തിനു കൃത്യം 27 വർഷങ്ങൾക്കു ശേഷമായിരുന്നു അദ്ദേഹത്തിന്റെ മരണം.
മെർട്ടന്റെ ഭൗതികശരീരം വിമാനമാർഗ്ഗം അമേരിക്കയിലെത്തിച്ച് ഗെത്സമേനി അശ്രമത്തിൽ സംസ്കരിച്ചു.
അവലംബം ↑ {{ cite book }} : Cite has empty unknown parameter: | coauthors= ( help ) ↑ Thomas Merton Collection - Thomas Merton Center, Bellarmine University .
↑ "Chronology of Merton's life" - Thomas Merton Center, Bellarmine University ↑ {{ cite news }} : Check date values in: | date= ( help ) ↑ ↑ National Review's list of the 100 best non-fiction books of the century Archived 2018-12-25 at the Wayback Machine .
National Review website ↑ Seven Storey Mountain , 3-5.
↑ Seven Storey Mountain , 6.
↑ A Thomas Merton Reader, Edited by Thomas P.McDonnell(പ്രസാധനം, ഇമേജ് ബുക്ക്സ്  ഡബിൾ ഡേ ↑ Letter, November 17, 1962, quoted in Monica Furlong's Merton: a Biography , p. 263. ↑ Learning to Love , p. 110 ↑ {{ cite news }} : Check date values in: | date= ( help ) ↑ ↑
തോമസ് മേനാംപറമ്പിൽ
റോമൻ കത്തോലിക്കാ സഭയിലെ ഗുവാഹത്തി രൂപതയുടെ ആർച്ച് ബിഷപ്പാണ് തോമസ് മേനാംപറമ്പിൽ .
1995 - ജൂലൈ 10-നാണ് ഇദ്ദേഹം ലത്തീൻ കത്തോലിക്കാ സഭയുടെ ഗുവാഹത്തി ആർച്ച് ബിഷപ്പായി നിയമിതനായത്.
കോട്ടയം ജില്ലയിലെ പാലായിൽ മേനാം‌പറമ്പിൽ പാപ്പച്ചൻ - അന്നമ്മ ദമ്പതികളുടെ മകനായി 1936 ഒക്ടോബർ 22 - ന് ജനിച്ചു.
പാലാ സെന്റ് തോമസ് ഹൈസ്കൂളിലാണ് പ്രാഥമിക വിദ്യാഭ്യാസം പൂർത്തിയാക്കിയത് .
1965 മേയ് 2 - നാണ് പൗരോഹിത്യം സ്വീകരിച്ചത്.
1981ൽ ആസാമിലെ ദിബ്രുഗാർ രൂപതയുടെ മെത്രാനായി.
സലേഷ്യൻ സഭാ വൈദികനായ ഇദ്ദേഹം 1992 മാർച്ച് 30ന് ആസാമിലെ ഗുവാഹതി രൂപതയുടെ മെത്രാനായി നിയമിതനായി.
തുടർന്ന് 1995 - ൽ രൂപതയുടെ ആർച്ച് ബിഷപ്പായി.
നോർത്ത് ഈസ്റ്റ് ഇന്ത്യ ബിഷപ്‌സ് കോൺഫറൻസിന്റെ പ്രസിഡൻറ്, ബിഷപ്‌സ് കമ്മീഷൻ ഫോർ എജ്യുക്കേഷൻ ആൻഡ് കൾച്ചറിന്റെ ദേശീയ ചെയർമാൻ, ഫെഡറേഷൻ ഓഫ് ഏഷ്യൻ ബിഷപ്‌സ് കോൺഫറൻസ് കമ്മീഷൻ ഫോർ ഇവാഞ്ചലൈസേഷൻ ചെയർമാൻ എന്നീ സ്ഥാനങ്ങളും മാർ തോമസ് മേനാംപറമ്പിൽ വഹിക്കുന്നു.
ടുവേഡ്‌സ് എ സെൻസ് ഓഫ് റെസ്‌പോൺസിബിലിറ്റി എന്ന പുസ്തകം ഇദ്ദേഹം രചിച്ചിട്ടുണ്ട്.
1996 - ലെ ബോഡോ-ആദിവാസി പ്രശ്നം, 2010 - ലെ ബോഡോ-മുസ്ലിം പ്രശ്നം, 2011 - ലെ റാബോ - ഗാരോ പ്രശ്നം എന്നിവ പരിഹരിക്കുന്നതിൽ ഇദ്ദേഹം നേതൃത്വം നൽകി .
ഇന്ത്യയുടെ വടക്കുകിഴക്കൻ മേഖലയിലുള്ള ഗോത്രവർഗ സമൂഹങ്ങൾക്കിടയിൽ സമാധാനം സ്ഥാപിക്കുന്നതിനായി മാർ തോമസ് നടത്തിയ പ്രവർത്തനങ്ങൾ പരിഗണിച്ച് ഇറ്റാലിയൻ മാസിക ഇദ്ദേഹത്തിന്റെ പേര് നൊബേൽ സമ്മാനത്തിനായി നിർദ്ദേശിച്ചു .
2012 ജനുവരിയിൽ മാർ തോമസ് മെത്രാൻ സ്ഥാനത്തു നിന്നും വിരമിച്ചു.
മാർ ജോൺ മൂലച്ചിറ പകരക്കാരനായി ജനുവരി 12-ന് ചുമതലയേറ്റു.
അവലംബം പുറത്തേക്കുള്ള കണ്ണികൾ രൂപതാ വെബ്‌സൈറ്റ് Archived 2011-11-08 at the Wayback Machine .
തോമസ് റാബെ Rabe in 2008
തോമസ് എൻ. റാബെ (ജനനം ഫെബ്രുവരി 18, 1951 ഹൈഡൽബെർഗിൽ) യൂണിവേഴ്സിറ്റി ഹോസ്പിറ്റൽ ഹൈഡൽബെർഗിലെ ഗൈനക്കോളജി, പ്രസവചികിത്സ എന്നീ മേഖലകളിൽ പ്രവർത്തിക്കുന്ന ഒരു ജർമ്മൻ പ്രൊഫസറാണ്.
ഇംഗ്ലീഷ്: Thomas N. Rabe .
നിരവധി ശാസ്ത്ര പ്രസിദ്ധീകരണങ്ങളുടെയും റഫറൻസ് പുസ്തകങ്ങളുടെയും രചയിതാവുകൂടിയാണ് അദ്ദേഹം.
റാബെ ഹൈഡൽബർഗിൽനിന്ന് വൈദ്യശാസ്ത്ര ബിരുദം നേടി.
1983 മുതൽ അദ്ദേഹം ഗൈനക്കോളജിയിലും പ്രസവചികിത്സയിലും സ്പെഷ്യലിസ്റ്റാണ്.
പ്ലാസന്റയുടെ സ്റ്റിറോയിഡ് മെറ്റബോളിസം, കുടുംബാസൂത്രണത്തിന്റെ പുതിയ രീതികൾ, ഹോർമോൺ തെറാപ്പി, കമ്പ്യൂട്ടർ അധിഷ്ഠിത അധ്യാപന സംവിധാനങ്ങളുടെ വികസനം എന്നിവയിലാണ് അദ്ദേഹത്തിന്റെ ഗവേഷണം പ്രധാനമായും ശ്രദ്ധ കേന്ദ്രീകരിച്ചിരിക്കുന്നത്.
1991-ൽ ഗൈനക്കോളജിക്കും പ്രസവചികിത്സയ്ക്കുമുള്ള പ്രൊഫസർഷിപ്പിന് ശേഷം, അദ്ദേഹം യൂണിവേഴ്സിറ്റി ഹോസ്പിറ്റലിലും ഗൈനക്കോളജി, എൻഡോക്രൈനോളജി, ഫെർട്ടിലിറ്റി പ്രശ്നങ്ങൾ എന്നിവയ്ക്കുള്ള ഡിപ്പാർട്ട്മെന്റിലും ഡോക്ടറായി.
1995 നും 1999 നും ഇടയിൽ, സർവ്വകലാശാലയിലെ സ്ത്രീകൾക്കായുള്ള ഹോസ്പിറ്റലിലെ WHO (Genf) സഹകരണ കേന്ദ്രങ്ങളുടെ ശാസ്ത്രീയ പ്രവർത്തനങ്ങളുടം ഉത്തരവാദിത്വം റാബെയ്ക്കായിരുന്നു.
നിരവധി ദേശീയ അന്തർദേശീയ വ്യാപാര ജേണലുകളുടെ എഡിറ്റോറിയൽ സ്റ്റാഫിലും അദ്ദേഹം ഉൾപ്പെടുന്നു.
ചൈനയും ജപ്പാനും തമ്മിലുള്ള ചരിത്രപരമായ വിഷയങ്ങളെ തമ്മിൽ ബന്ധിപ്പിക്കുന്ന വക്താവായിരുന്ന ജോൺ റാബെയുടെ ചെറുമകനാണ് തോമസ്.
തന്റെ കുടുംബത്തിന്റെ പിന്തുണയോടെ അദ്ദേഹം "ജോൺ റാബ് കമ്മ്യൂണിക്കേഷൻ സെന്റർ" സ്ഥാപിച്ചു, അത് തന്റെ മുത്തച്ഛൻ ജോൺ റാബെയുടെ സമാധാന കാഴ്ചപ്പാട് തുടരാൻ സമർപ്പിക്കുന്നു..
വിവിധ നഴ്സിംഗ് ഹോമുകളുമായും ആശുപത്രികളുമായും ഉള്ള അന്താരാഷ്ട്ര ബന്ധങ്ങൾക്ക് പുറമേ, വിദേശത്തുള്ള ഓസ്ട്രിയൻ സർവീസിലെ ഇന്റർനാഷണൽ കൗൺസിലിലും റാബെ അംഗമാണ്.
പ്രസിദ്ധീകരണങ്ങൾ ( തിരഞ്ഞെടുത്തവ) Rabe T, Strowitzki T, Diedrich K (eds.) (2000).
Manual on Assisted Reproduction.
2nd updated Edition.
Springer Verlag Berlin, Heidelberg, New York.
Rabe T, Runnebaum, Benno (1999) Fertility control - update and trends.
Springer, Heidelberg.
ISBN 3-540-64763-5 ISBN 978-3-540-64763-8 Rabe T, Runnebaum B (eds) (1998).
Fertility Control Springer, Heidelberg.
Rabe T, Diedrich K, Runnebaum B (Eds) (1997).
Assisted Reproduction - a manual.
Springer-Verlag, Heidelberg ISBN 3-540-61134-7 ISBN 978-3-540-61134-9 Runnebaum B, Rabe T, Kiesel L (1985).
Future aspects in contraception: Part 1: Male contraception.
MTP Press Limited, Falcon House, Lancaster, England Runnebaum B, Rabe T, Kiesel L (Eds.) (1991).
Female contraception and male fertility regulation.
Parthenon Publishing Group, Casterton Hall, Carnforth, Lancaster, England ISBN 1-85070-334-5 ISBN 978-1-85070-334-1 റഫറൻസുകൾ ↑ http://www.expo2010-deutschland.de/en/facts/news/article/coming-to-terms-with-germanys-past-and-promoting-understanding-between-nations/ ↑ http://www.ruprecht.de/no_cache/nachrichten/archive/2009/june/30/article/einsatz-fuer-den-frieden/ Archived 2013-10-04 at the Wayback Machine .
തോമസ് മൂർ ഇംഗ്ലീഷ് വിലാസം https://ml.wikipedia.org/wiki/Thomas_More ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
പതിനാറാം നൂറ്റാണ്ടിൽ ഇംഗ്ലണ്ടിൽ ‍ജീവിച്ചിരുന്ന വിശ്വപ്രശ‌സ്തനായ രാജ്യതന്ത്രജ്ഞനും നിയമജ്ഞനുമാണ്‌ സർ തോമസ് മോർ .
(1478-1535).
ലോർഡ് ചാൻസലർ പദവി വഹിച്ചിരുന്ന അദ്ദേഹം യുട്ടോപ്പ്യ എന്ന ഗ്രന്ഥത്തിന്റെ കർത്താവെന്ന നിലയിലും അറിയപ്പെടുന്നു.
ഹെൻറി എട്ടാമന്റെ സഭാവിരുദ്ധപ്രവർത്തനങ്ങൾക്കെതിരെ പ്രതികരിച്ചതിന്റെ പേരിൽ രക്തസാക്ഷിത്വം വരിച്ച തോമസ് മോറിനെ ആഗോള കത്തോലിക്കാ സഭ വിശുദ്ധനായി വണങ്ങുന്നു.
കേരള കത്തോലിക്ക യുവജന പ്രസ്ഥാനത്തിന്റെ രക്ഷാധികാരിയായി കണക്കാക്കപെടുന വിശുദ്ധനാണ് തോമസ് മോർ.
വിദ്യാഭ്യാസവും വളർച്ചയും
ലണ്ടനിൽ 1477 ലാണ്‌ തോമസ് മോറിന്റെ ജനനം.
കാന്റർബറി ആർച്ച്ബിഷപ്പായിരുന്ന കാർഡിനൽ ജോൺ മോർട്ടന്റെ സംരക്ഷണത്തിൽ വിദ്യാഭ്യാസം നടത്തി.
14- ആം വയസിൽ ഓക്സ്ഫോഡിലെ വിദ്യാർത്ഥിയായി.
22- മത്തെ വയസ്സിൽ നിയമ ബിരുദം നേടി.
26- ആം വയസ്സിൽ നിയമസഭാംഗമായി.
27-ആം വയസ്സിൽ 17 കാരിയായ ജയിൻ കോൾട്ട് എന്ന യുവതിയെ വിവാഹം ചെയ്തു.
മാഗരറ്റ്, സിലി, എലിസബത്ത്, ജോൺ എന്നിവരാണ്‌ മക്കൾ.
1511 ൽ ജയിനിന്റെ മരണത്തെ തുടർന്ന് ആലിസ് മിൽട്ടൺ എന്ന വിധവയെ വിവാഹം ചെയ്തു.
ലണ്ടൻ നഗരത്തിനടുത്തുള്ള ബക്കിൾസ് ബറിയിൽ നിന്നും തേംസ് നദീതീരത്തിലുള്ള ചെൽസിയിൽ താമസമാക്കിയ മോർ ലണ്ടൻ നഗരത്തിന്റെ ഉപാദ്ധ്യക്ഷൻ, നിയമാദ്ധ്യാപകൻ എന്നീ നിലകളിൽ തിളങ്ങിയ വ്യക്തിത്വമായിരുന്നു.
37- ആം വയസ്സിൽ രാജതന്ത്രജ്ഞനും ( നയതന്ത്രജ്ഞൻ) സ്ഥാനപതിയുമായ (അംബാസിഡർ) മോർ 43-ആമത്തെ വയസ്സിൽ ഇംഗ്ലണ്ടിന്റെ ധനകാര്യാലയത്തിൽ ഉപാദ്ധ്യക്ഷൻ, ജനസഭയുടെ സ്പീക്കർ, ഓക്സ്ഫോഡ്, കേംബ്രിഡ്ജ് സർവകലശാലയുടെ രക്ഷാധികാരി എന്നീ ഉന്നത പദവികളിൽ നിയമിതനായി.
1529 ൽ 51-ആം വയസ്സിൽ ഇംഗ്ലണ്ടിലെ സമുന്നത പദവിയായ ലോർഡ് ചാൻസലർ സ്ഥാനത്തേക്ക് ഉയർത്തപ്പെട്ടു.
സ്വാധീനമേഖല
പ്രഗൽഭനായ നിയമ പണ്‌ഡിതനും എഴുത്തുകാരനും ഹ്യൂമനിസ്റ്റും പ്രസംഗകനുമായ മോറിന്‌ ആംഗല സാഹിത്യത്തിലും ലത്തീനിലും ഗ്രീക്കിലും അവഗാഹമുണ്ടായിരുന്നു.
യൂറോപ്പിലെ പ്രഗൽഭരായ പണ്ഡിതരുമായി അടുത്തു പരിചയമുണ്ടായിരുന്ന അദ്ദേഹം ലോകപ്രശസ്തിയാർജ്ജിച്ച ഡച്ചുകാരനായ ഇറാസ്മൂസിന്റെ സുഹൃത്താണ്‌.
ഹോൾബയിൽ ഏറെനാൾ അദ്ദേഹത്തിന്റെ ആതിഥ്യം സ്വീകരിച്ചിട്ടുണ്ട്.
ഷേക്സ്പിയറിനെ ശക്തമായി സ്വാധീനിച്ച റിച്ചാർഡ് മൂന്നാമന്റെ ചരിത്രം ഇംഗ്ലീഷ് ചരിത്ര ഗ്രന്ഥങ്ങളുടെ മുന്നോടിയായി രചിച്ചത് മോറായിരുന്നു.
എഴുത്തുകാരൻ എന്ന നിലയിൽ
16-ആം നൂറ്റാണ്ടിൽ രാഷ്ട്രത്തെക്കുറിച്ച് എഴുതപ്പെട്ട മക്കിയവെല്ലിയുടെ പ്രിൻസ് പോലെ ശ്രദ്ധേയമായ ഗ്രന്ഥമായിരുന്നു തോമസ് മോറിന്റെ യുട്ടോപ്പ്യ.
സമത്വം, സാഹോദര്യം തുടങ്ങിയ സുവിശേഷമൂല്യങ്ങളിൽ അടിസ്ഥാനമിട്ടതും ജനാധിപത്യക്രമത്തിലുള്ളതുമായ ഒരു ആദർശരാഷ്ട്രത്തെക്കുറിച്ചുള്ള സങ്കൽപ്പമാണ്‌ ഇതിലെ ഇതിവ്രത്തം.
നർമ്മബോധമുള്ളവനും നടനും ലഘുനാടകങ്ങളുടെ കർത്താവുമായ തോമസ് മോറിനാണ്‌ ഇറാസ്മൂസ് തന്റെ പ്രസിദ്ധമായ "മണ്ടത്തരത്തിന്‌ സ്തുതി" എന്ന ഗ്രന്ഥം സമർപ്പിച്ചത്.
മാർപ്പാപ്പയെ ലംഘിച്ചു പ്രവർത്തിക്കുകയും ഇംഗ്ലണ്ടിലെ സഭയുടെ മേധാവിയായി സ്വയം പ്രഖ്യാപിക്കുകയും ചെയ്ത ഹെൻറി എട്ടാമനെതിരെ ശബ്ദമുയർത്തി.
ഇതേ തുടർന്ന് 1535 ജൂലൈ ആറിന്‌ രക്തസാക്ഷിത്വം വഹിച്ചു.
മനസാക്ഷിക്കൊത്തവിധം ജീവിക്കുകയും സഭാവിരുദ്ധപ്രവർത്തനങ്ങളെ എതിർത്ത് രക്തസാക്ഷിത്വം വരിച്ചതിന്റെ പേരിലും 1935 മെയിൽ പീയൂസ് പതിനൊന്നാമൻ മാർപ്പാപ്പ തോമസ് മോറിനെ വിശുദ്ധനായി പ്രഖ്യാപിച്ചു.
പുറത്തേക്കുള്ള കണ്ണികൾ Thomas More Studies database Archived 2012-06-20 at the Wayback Machine .
: contains several of More's English works, including dialogues, early poetry and letters, as well as journal articles and biographical material Thomas More എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Thomas More എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തോമസ് ലവ് പീക്കോക്ക്
തോമസ് ലവ് പീക്കോക്ക് (ജീവിതകാലം : 18 ഒക്ടോബർ 1785 – 23 ജനുവരി 1866) ഒരു ഇംഗ്ലീഷ് നോവലിസ്റ്റും കവിയുമായിരുന്നു.
ഈസ്റ്റ് ഇന്ത്യ കമ്പനിയിലെ ഒരു ഉദ്യോഗസ്ഥനായിരുന്നു അദ്ദേഹം പ്രശസ്ത കവി ഷെല്ലിയുടെ ഉറ്റമിത്രമായിരുന്നു.
അവരുടെ സൌഹൃദം അവരുടെ കൃതികളേയും സ്വാധീനിച്ചിരുന്നു.
പീക്കോക്ക് ആക്ഷപഹാസ്യനോവലുകളായിരുന്നു രചിച്ചിരുന്നത്.
ഡോർസെറ്റിലെ വെയ്മൌത്തിൽ, സാമുവൽ പീക്കോക്കിൻറെയും സാറ ലൌവിൻറെയും മകനായിട്ടാണ് ജനനം.
അദ്ദേഹത്തിൻറെ പിതാവ് ആപ്സ്‍ലി പെല്ലാറ്റ് ((1763–1826) എന്നയാളുമായി പങ്കാളിത്തത്തിൽ ലണ്ടനിലെ ഒരു ഗ്ലാസ് വ്യവസായം നടത്തിയിരുന്നു.
1791 ൽ പീക്കോക്ക് മാതാവിനോടൊപ്പം അവരുടെ കുടുംബത്തിൽ താമസിക്കുവാനായി ചെർട്ട്സിയിലേയ്ക്കു പോയി.
1792 ൽ എൻഗിൾഫീൽഡ് ഗ്രീനിൽ ജോസഫ് ഹാരിസ് വിക്സ് എന്നയാൾ നടത്തിയിരുന്ന സ്കൂളിൽ ചേരുകയും ആറരവർഷം അവിടെ താമസിച്ചു പഠിക്കുകയും ചെയ്തു.
പീക്കോക്കിൻറെ പിതാവ് 1794 ൽ മരണമടയുകയും അദ്ദേഹത്തിൻറേതായി ചെറിയ ഒരു പെൻഷനല്ലാതെ സ്വത്തുക്കളൊന്നുമുണ്ടായിരുന്നില്ല.
പീക്കോക്കിൻറെ അറിയപ്പെടുന്ന ആദ്യ കവിത 10 വയസിലെഴുതിയ ഒരു സ്കൂള് കുട്ടിയെക്കുറിച്ചുള്ള സ്മരണക്കുറിപ്പായിരുന്നു.
മറ്റൊന്ന് 13 വയസിലെഴുതിയതുമായിരുന്നു.
1798 കാലഘട്ടത്തിൽ സ്കൂളിൽനിന്ന് പോകേണ്ട സാഹചര്യമുണ്ടാകുകയും പിന്നീടുള്ള പഠനം സ്വയംനിലയിൽ തുടരുകയുമാണ് ചെയ്തത്.
· Headlong Hall (published 1815 but dated 1816) [lightly revised, 1837]
· Melincourt (1817)
· Nightmare Abbey (1818) [lightly revised, 1837]
· Maid Marian (1822)
· The Misfortunes of Elphin (1829)
· Crotchet Castle (1831) [lightly revised, 1837]
· Gryll Grange (1861) [serialised first in 1860] കാവ്യങ്ങൾ
· The Monks of St. Mark (1804)
· Palmyra and other Poems (1805)
· The Genius of the Thames: a Lyrical Poem (1810)
· The Genius of the Thames Palmyra and other Poems (1812)
· The Philosophy of Melancholy (1812)
· Sir Hornbook, or Childe Launcelot's Expedition (1813)
· Sir Proteus: a Satirical Ballad (1814)
· The Round Table, or King Arthur's Feast (1817)
· Rhododaphne: or the Thessalian Spirit (1818)
· Paper Money Lyrics (1837)
· The War-Song of Dinas Vawr ഉപന്യാസങ്ങൾ
· The Four Ages of Poetry (1820)
· Recollections of Childhood: The Abbey House (1837)
· Memoirs of Shelley (1858–62)
· The Last Day of Windsor Forest (1887) [composed 1862]
· Prospectus: Classical Education നാടകങ്ങൾ
· The Three Doctors
· The Dilettanti
· Gl'Ingannati, or The Deceived (translated from the Italian, 1862) അപൂർണ്ണമായ കഥകളും നോവലുകളും
· Satyrane (c. 1816)
· Calidore (c. 1816)
· The Pilgrim of Provence (c. 1826)
· The Lord of the Hills (c. 1835)
· Julia Procula (c. 1850)
· A Story Opening at Chertsey (c. 1850)
· A Story of a Mansion among the Chiltern Hills (c. 1859)
· Boozabowt Abbey (c. 1859)
· Cotswald Chace (c. 1860) അവലംബം
പരിക്ക് ഇംഗ്ലീഷ് വിലാസം https://ml.wikipedia.org/wiki/Injury ഒരു വേട്ടക്കാരനാൽ പരിക്കേറ്റ ഒരു ക്രാബിറ്റർ സീൽ
മനുഷ്യരും മൃഗങ്ങളും സസ്യങ്ങളും ഉൾപ്പടെയുള്ള ജീവനുള്ള ഏതൊരു വസ്തുവിന്റെയും ജീവനുള്ള ടിഷ്യുവിനുണ്ടാകുന്ന ശാരീരിക നാശമാണ് പരിക്ക് എന്ന് അറിയപ്പെടുന്നത്.
പല്ലുകൾ പോലെയുള്ള കൂർത്തതോ മൂർച്ചയുള്ളതോ ആയ വസ്തുക്കൾ മൂലം, ചൂട് അല്ലെങ്കിൽ തണുപ്പ് മൂലം, വിഷം അല്ലെങ്കിൽ ബയോടോക്സിൻ പോലുള്ള രാസവസ്തുക്കൾ മൂലം, മെക്കാനിക്കലായി തുളച്ചുകയറുന്നത് മൂലം എന്നിങ്ങനെ പല തരത്തിൽ പരിക്കുകൾ ഉണ്ടാകാം.
പല മൃഗങ്ങളിലും മുറിവ് ഒരു കോശജ്വലന പ്രതികരണത്തിന് കാരണമാകുന്നു; ഇത് മുറിവ് ഉണങ്ങാൻ പ്രേരിപ്പിക്കുന്ന ജൈവിക പ്രക്രിയയാണ്.
സസ്യങ്ങളും മൃഗങ്ങളും അവയുടെ ശരീരത്തിൽ മുറിവ് സംഭവിച്ചാൽ മുറിവ് അടയ്‌ക്കാൻ സഹായിക്കുന്ന പദാർത്ഥങ്ങൾ പലപ്പോഴും പുറത്തുവിടുന്നു, ഇത് ദ്രാവകങ്ങളുടെ നഷ്ടവും ബാക്ടീരിയ പോലുള്ള രോഗകാരികളുടെ പ്രവേശനവും പരിമിതപ്പെടുത്തുന്നു.
പല ജീവികളും ആന്റിമൈക്രോബയൽ രാസവസ്തുക്കൾ സ്രവിക്കുന്നു, ഇത് മുറിവിലെ അണുബാധ പരിമിതപ്പെടുത്തുന്നു; കൂടാതെ, മൃഗങ്ങൾക്ക് ഒരേ ആവശ്യത്തിനായി പലതരം രോഗപ്രതിരോധ പ്രതികരണങ്ങളുണ്ട്.
ചെടികൾക്കും മൃഗങ്ങൾക്കും പുനർവളർച്ച സംവിധാനങ്ങളുണ്ട്, ഇത് പരിക്ക് പൂർണ്ണമായോ ഭാഗികമായോ സുഖപ്പെടുത്തുന്നതിന് കാരണമാകും.
ടാക്സോണമിക് ശ്രേണി മൃഗങ്ങൾ ഒരു വേട്ടക്കാരന്റെ ആക്രമണത്തിൽ വാൽ പൊഴിക്കുകയും, പിന്നീട് നഷ്ടപ്പെട്ട സ്ഥലത്ത് നിന്ന് വാൽ വീണ്ടും വളരാൻ തുടങ്ങുകയും ചെയ്ത ഒരു സാൻട് ലിസാട്
മൃഗങ്ങളിലെ പരിക്കിനെ ചിലപ്പോൾ അവയുടെ ശരീരഘടനയുടെ മെക്കാനിക്കൽ നാശമായി നിർവചിക്കാറുണ്ട്, എന്നാൽ ഇതിന് വെള്ളത്തിൽ മുങ്ങൽ, പൊള്ളൽ , വിഷബാധ എന്നിവയുൾപ്പെടെ ഏത് കാരണത്താലും ഉള്ള ശാരീരിക നാശത്തിന്റെ വിശാലമായ അർത്ഥമുണ്ട്.
ഇരപിടിക്കാനുള്ള ശ്രമങ്ങൾ, വഴക്കുകൾ, വീഴ്ചകൾ, അജിയോട്ടിക് ഘടകങ്ങൾ എന്നിവയിൽ നിന്ന് അത്തരം നാശങ്ങൾ ഉണ്ടാകാം.
പലതരം ഫൈലകളിലെ മൃഗങ്ങളിൽ മുറിവ് ഒരു കോശജ്വലന പ്രതികരണത്തിന് കാരണമാകുന്നു; ഇത് രക്തത്തിന്റെയോ ശരീരദ്രവത്തിന്റെയോ കട്ടപിടിക്കൽ പ്രേരിപ്പിക്കുന്നു, തുടർന്ന് മുറിവ് ഉണങ്ങുന്നു, ഇത് സിനിഡാരിയയിലേതുപോലെ വേഗത്തിലായിരിക്കാം.
ആർത്രോപോഡുകൾക്ക് അവരുടെ എക്സോസ്കെലിറ്റൻ ഉണ്ടാക്കുന്ന ക്യൂട്ടിക്കിളിലെ മുറിവുകൾ ഒരു പരിധിവരെ പരിഹരിക്കാൻ കഴിയും.
അനെലിഡുകൾ , ആർത്രോപോഡുകൾ, സിനിഡാരിയ, മോളസ്‌ക്കുകൾ , നെമറ്റോഡുകൾ, കശേരുക്കൾ എന്നിവയുൾപ്പെടെ നിരവധി ഫൈലകളിലെ മൃഗങ്ങൾക്ക് പരിക്കിനെത്തുടർന്നുള്ള അണുബാധയെ ചെറുക്കാൻ ആന്റിമൈക്രോബയൽ പെപ്റ്റൈഡുകൾ ഉത്പാദിപ്പിക്കാൻ കഴിയും.
മനുഷ്യർ മനുഷ്യർക്കുണ്ടാകുന്ന പരിക്കുകൾ കൈകാര്യം ചെയ്യാൻ എമർജൻസി മെഡിസിൻ, ട്രോമ സർജറി (ചിത്രീകരിച്ചത്), വേദന കൈകാര്യം ചെയ്യൽ എന്നിവ ഉൾപ്പെടെ വിപുലമായ ചികിത്സാ രീതികളുണ്ട്.
മനുഷ്യരിലെ പരിക്കുകളുടെ പ്രാധാന്യത്തെക്കുറിച്ച് വൈദ്യശാസ്ത്രത്തിൽ വളരെ വിപുലമായി പരാമർശിക്കുന്നുണ്ട്.
എമർജൻസി മെഡിസിൻ, പെയിൻ മാനേജ്മെന്റ് എന്നിവയുൾപ്പെടെയുള്ള മിക്ക മെഡിക്കൽ പ്രാക്ടീസുകളും പരിക്കുകളുടെ ചികിത്സയ്ക്കായി സമർപ്പിച്ചിരിക്കുന്ന വൈദ്യ ശാസ്ത്ര ശാഖകളാണ്.
മെക്കാനിസം, മുറിവുണ്ടാക്കുന്ന വസ്തുക്കൾ/പദാർത്ഥങ്ങൾ, സംഭവിക്കുന്ന സ്ഥലം, പരിക്കേൽക്കുമ്പോഴുള്ള പ്രവർത്തനം, മനുഷ്യന്റെ ഉദ്ദേശ്യത്തിന്റെ പങ്ക് എന്നിവയുൾപ്പെടെയുള്ള വിഭാഗങ്ങൾ അനുസരിച്ച് ലോകാരോഗ്യ സംഘടന മനുഷ്യരിലെ പരിക്കുകളുടെ ഒരു വർഗ്ഗീകരണം വികസിപ്പിച്ചെടുത്തിട്ടുണ്ട്.
പരിക്കുകൾ പലപ്പോഴും ശാരീരിക പ്രശ്നങ്ങൾക്ക് പുറമേ പോസ്റ്റ് ട്രോമാറ്റിക് സ്ട്രെസ് ഡിസോർഡർ ഉൾപ്പെടെയുള്ള മാനസിക പ്രശ്നങ്ങൾക്കും കാരണമാകുന്നു.
സസ്യങ്ങൾ മിന്നലിൽ പിളർന്ന ഒരു ഓക്ക് മരം, സസ്യങ്ങളിലെ പരിക്കിന്റെ ഒരു അബയോട്ടിക് കാരണമാണിത്.
സസ്യങ്ങളിൽ , കീടങ്ങളും സസ്തനികളും ഉൾപ്പെടെയുള്ള സസ്യഭുക്കുകൾ കഴിക്കുന്നത് മൂലവും, ബാക്റ്റീരിയ , ഫംഗസ് സസ്യ രോഗാണുക്കൾ എന്നിവ മൂലവും, ടിഷ്യൂകൾക്കുണ്ടാകുന്ന കേടുപാടുകൾ മൂലവും, ചൂട്, മരവിപ്പിക്കൽ, വെള്ളപ്പൊക്കം, മിന്നൽ, ഓസോൺ പോലെയുള്ള മലിനീകരണം തുടങ്ങിയ അജൈവ ഘടകങ്ങളിൽ നിന്നും എന്നിങ്ങനെ പലതരത്തിൽ പരിക്കുകൾ സംഭവിക്കാം.
കേടുപാടുകൾ സംഭവിച്ചതായി സൂചന നൽകി, കേടുപാടുകൾ സംഭവിച്ച പ്രദേശം അടയ്ക്കുന്നതിനുള്ള വസ്തുക്കൾ സ്രവിച്ചും, ആന്റിമൈക്രോബയൽ രാസവസ്തുക്കൾ ഉൽപ്പാദിപ്പിച്ചും, മുറിവുകൾക്ക് മീതെ വീണ്ടും വളർന്നുകൊണ്ടും സസ്യങ്ങൾ അവയ്ക്ക് സംഭവിച്ച പരിക്കിനോട് പ്രതികരിക്കുന്നു.
കോശത്തിന്റെ പരിക്ക്
ബാഹ്യവും ആന്തരികവുമായ പാരിസ്ഥിതിക മാറ്റങ്ങൾ കാരണം ഒരു കോശത്തിന് സംഭവിക്കുന്ന പരിക്കുകളാണ് സെൽ ഇഞ്ചുറി എന്ന് അറിയപ്പെടുന്നത്.
കോശത്തിന്റെ പരിക്കിനുള്ള മറ്റ് കാരണങ്ങളിൽ, ശാരീരിക കാരണങ്ങൾ, രാസവസ്തുക്കൾ, പകർച്ചവ്യാധി, ജൈവികമോ പോഷകപരമോ രോഗപ്രതിരോധപരമോ ആയ മറ്റ് ഘടകങ്ങൾ എന്നിവ ഉലപ്പെടുന്നു.
കോശങ്ങളുടെ കേടുപാടുകൾ പഴയപടിയാക്കാവുന്നതോ മാറ്റാനാവാത്തതോ ആകാം.
പരിക്കിന്റെ വ്യാപ്തിയെ ആശ്രയിച്ച്, സെല്ലുലാർ പ്രതികരണം അഡാപ്റ്റീവ് ആയിരിക്കാം, സാധ്യമാകുന്നിടത്ത് ഹോമിയോസ്റ്റാസിസ് പുനഃസ്ഥാപിക്കപ്പെടുന്നു.
കേടുപാടുകളുടെ തീവ്രത കോശത്തിന്റെ ജൈവികമായ സ്വയം നന്നാക്കാനുള്ള കഴിവിനേക്കാൾ കൂടുതലാകുമ്പോഴാണ് കോശ മരണം സംഭവിക്കുന്നത്.
കോശങ്ങളുടെ മരണം, ദോഷകരമായ ഉത്തേജകവുമായി സമ്പർക്കം പുലർത്തുന്നതിന്റെ ദൈർഘ്യവുമായും നാശത്തിന്റെ തീവ്രതയുമായും നേരിട്ട് ബന്ധപ്പെട്ടിരിക്കുന്നു.
ഇതും കാണുക വടു അവലംബം
പരിണയം ഇംഗ്ലീഷ് വിലാസം https://ml.wikipedia.org/wiki/Parinayam
എം.ടി. വാസുദേവൻ നായരുടെ തിരക്കഥയിൽ ഹരിഹരൻ സംവിധാനം ചെയ്ത് 1994-ൽ പുറത്തിറങ്ങിയ മലയാളചലച്ചിത്രമാണ് പരിണയം .
മോഹിനി , വിനീത് , മനോജ് കെ. ജയൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
സെവൻ ആർട്സ് ഇന്റർനാഷണൽ ലിമിറ്റഡിന്റെ ബാനറിൽ ജി.പി. വിജയകുമാറാണ് ചിത്രം നിർമ്മിച്ചത്.
ബോംബെ രവിയാണ് യൂസഫലി കേച്ചേരി എഴുതിയ ഇതിലെ ശ്രദ്ധേയമായ ഗാനങ്ങൾക്ക് സംഗീതം പകർന്നത്.
ചിത്രത്തിന്റെ പശ്ചാത്തലസംഗീതം ജോൺസൺ ഒരുക്കിയിരിക്കുന്നു.
എസ്. കുമാറാണ് ചിത്രത്തിന്റെ ഛായാഗ്രഹണം നിർവ്വഹിച്ചത്.
കുറിയേടത്ത് താത്രിയുടെ സ്മാർത്തവിചാരത്തെ ആസ്പദമാക്കി നിർമ്മിച്ച ഈ ചിത്രം നിരവധി ദേശീയ , സംസ്ഥാന ചലച്ചിത്രപുരസ്കാരങ്ങൾ നേടി.
അഭിനേതാക്കൾ മോഹിനി – ഉണ്ണിമായ അന്തർജ്ജനം വിനീത് – മാധവൻ മനോജ്‌ കെ. ജയൻ – കുഞ്ചുണ്ണി തിലകൻ – മൂത്തേടത്ത് ഭട്ടതിരി (സ്മാർത്തൻ) നെടുമുടി വേണു – അപ്ഫൻ ജഗതി ശ്രീകുമാർ – മുല്ലശ്ശേരി ഒടുവിൽ ഉണ്ണികൃഷ്ണൻ – ഒത്തിക്കൻ ബഹദൂർ – കിഴക്കേടം ജഗന്നാഥ വർമ്മ – പാലക്കുന്നം കെ.പി.എ.സി. പ്രേമചന്ദ്രൻ – തെക്കുംതല ഗോവിന്ദൻ രവി മേനോൻ – കൃഷ്ണൻ മനോജ് രാജാ – വാസുദേവൻ ശിവദാസ് – കെ.എം.ബി. ആർ.കെ. നായർ – ശേഖരൻ ശാന്തി കൃഷ്ണ – മാതു സുകുമാരി – കുഞ്ഞിക്കാലി അനില പീതാംബരൻ – നാണിക്കുട്ടി വത്സല മേനോൻ – വല്യേത്തമ്മാര് ബിന്ദു പണിക്കർ – ചെറിയേത്തമ്മാര് ശാന്താ കുമാരി – പാറുവമ്മ കാവ്യശ്രീ – ഉമ ബബിത – താത്രി സംഗീതം
ഗാനങ്ങൾ മാഗ്നാ സൗണ്ട്സ് വിപണനം ചെയ്തിരിക്കുന്നു.
"പാർവ്വണേന്ദു" (രാഗം: മോഹനം ) കെ.എസ്. ചിത്ര , കോറസ് 4:19 2.
"വൈശാഖ പൗർണ്ണമിയോ" (രാഗം: കല്യാണി ) കെ.എസ്. ചിത്ര 4:45 3.
"അഞ്ചു ശരങ്ങളും" (രാഗം: മാണ്ഡ് ) കെ.ജെ. യേശുദാസ് 4:57 4.
"സാമജ സഞ്ചാരിണി" (രാഗം: കാംബോജി ) കെ.ജെ. യേശുദാസ് 5:08 5.
"ശാന്താകാരം" (രാഗം: ആനന്ദഭൈരവി ) കെ.എസ്. ചിത്ര 1:25 6.
"വൈശാഖ പൗർണ്ണമിയോ" (രാഗം: കല്യാണി ) കെ.ജെ. യേശുദാസ് 4:45 7.
"സാമജ സഞ്ചാരിണി" (രാഗം: കാംബോജി ) കെ.എസ്. ചിത്ര 5:08 പുരസ്കാരങ്ങൾ ദേശീയ ചലച്ചിത്രപുരസ്കാരങ്ങൾ 1994 മികച്ച തിരക്കഥ – എം.ടി. വാസുദേവൻ നായർ മികച്ച സാമൂഹിക പ്രസക്തിയുള്ള ചിത്രം മികച്ച സംഗീതസംവിധാനം – ബോംബെ രവി ( സുകൃതം എന്ന ചിത്രത്തിനും കൂടി ചേർത്ത്) പ്രത്യേക ജൂറി പുരസ്കാരം (ഛായാഗ്രഹണം) – എസ്. കുമാർ കേരളസംസ്ഥാന ചലച്ചിത്രപുരസ്കാരങ്ങൾ 1994 മികച്ച ചിത്രം മികച്ച സംവിധായകൻ – ഹരിഹരൻ മികച്ച തിരക്കഥ – എം.ടി. വാസുദേവൻ നായർ മികച്ച ഗായകൻ – കെ.ജെ. യേശുദാസ് മികച്ച ഗായിക – കെ.എസ്. ചിത്ര പുറത്തേക്കുള്ള കണ്ണികൾ പരിണയം ഇന്റർനെറ്റ് മൂവി ഡാറ്റാബേസിൽ പരിണയം – മലയാളസംഗീതം.
പരിണതബലം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പരിണതബലങ്ങൾ എന്താണെന്ന് കാണിക്കുന്ന ചിത്രം
ഒരു വസ്തുവിൻമേൽ അനുഭവപ്പെടുന്ന ബലങ്ങളുടെ ദിശാനുസാരമുളള ആകെ തുകയാണ് പരിണതബലം (Resultant force).
ഉദാഹരണമായി ഒരു വസ്തുവിന്റെ വലതു ഭാഗത്തേയ്ക്ക് 30N , 60N എന്നിങ്ങനെ ബലം പ്രയോഗിച്ചാൽ ആ വസ്തുവിൻമേലുളള പരിണതബലം 90N വലത്തേയ്ക്ക് ആയിരിക്കും.
40N ഇടത്തേയ്ക്കും 10N വലത്തേയ്ക്കും ആണ് പ്രയോഗിക്കുന്നതെങ്കിൽ പരിണതബലം 10N ഇടത്തേയ്ക്ക് ആയിരിക്കും.
പരിണാമം (വൃത്തം)
പരിണാമം എന്നത് ഒരു മലയാള ഭാഷാ വൃത്തമാണ്.
ലക്ഷണം “ ഭം സനനഭഗം ഗമിഹ വരികിലോപരിണാമം ”
പരികരം (അലങ്കാരം)
കാവ്യത്തിൽ നിശ്ചിത ഉദ്ദേശ്യത്തോടുകൂടിയുള്ള വിശേഷണം ഉപയോഗിക്കുന്ന അലങ്കാരമാണ് പരികരം
ലക്ഷണം വരും പരികരം ചൊന്നാൽ
സാഭിപ്രായ  വിശേഷണം
അമ്പിളിക്കല ചൂടുന്ന
തമ്പുരാൻ താപനാശനൻ കാവ്യാലങ്കാരങ്ങൾ
ഏതെങ്കിലും ഒരു പ്രതിഭാസത്തിന്റെ ഇനിയും പരീക്ഷിച്ച് തെളിയിച്ചിട്ടില്ലാത്ത ഒരു ശാസ്ത്രീയ വിശദീകരണമാണ് പരികല്പന അഥവാ ഹൈപ്പോത്തീസിസ്.
ഒരു പരികല്പന ലഭ്യമായ വിവരങ്ങൾ ഉപയോഗിച്ച് തെളിയിക്കിക്കാവുന്നതാണ്.
ഇതും ശാസ്ത്രതത്വവും പ്രത്യക്ഷത്തിൽ സാമ്യമുണ്ടെങ്കിലും പരീക്ഷിച്ച് തെളിയിച്ച വസ്തുതകളെ മാത്രമേ ശാസ്ത്രതത്വം അഥവാ സയന്റിഫിക് തിയറി എന്ന് പറയാനാവൂ.
പരീക്ഷിച്ച് തെളിയിക്കാവുന്നതും പക്ഷെ പരീക്ഷിക്കാൻ സാങ്കേതിക/പ്രായോഗിക തടസ്സം ഉള്ള വസ്തുതകളെക്കുറിച്ച് പ്രതിപാദിക്കാനാണ് പരികൽപ്ന ഉപയോഗിക്കുന്നത്.
പരിച (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Scutum_(Constellation)
ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ് ‌ പരിച (Scutum).
വളരെ ചെറുതും പ്രകാശം കുറഞ്ഞതുമായ ഒരു നക്ഷത്രരാശിയാണ്‌ ഇത്.
ആകാശഗംഗ ഈ രാശിയിലൂടെ കടന്നുപോകുന്നു.
1684-ൽ, പോളിഷ് ജ്യോതിശാസ്ത്രജ്ഞനായ ജൊഹാനസ് ഹെവെലിയസ് ആണ് ഈ നക്ഷത്രരാശിക്ക് പേർ നല്കിയിരിക്കുന്നത്.
ജ്യോതിശാസ്ത്രവസ്തുക്കൾ ഓപ്പൺ ക്ലസ്റ്ററായ M11 (Wild Duck)
കാട്ടുതാറാവ് (Wild Duck) എന്നറിയപ്പെടുന്ന M11 , M26 എന്നിവ ഓപ്പൺ ക്ലസ്റ്ററുകളാണ്‌ .
അവലംബം ഉറവിടങ്ങൾ Ian Ridpath and Wil Tirion (2017).
Stars and Planets Guide (5th ed.), Collins, London.
പുറം കണ്ണികൾ Scutum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Deep Photographic Guide to the Constellations: Scutum Star Tales – Scutum
നിർദ്ദേശാങ്കങ്ങൾ : 18 h 42 m 00 s , −10° 00′ 00″
പരിചമുട്ടുകളിപ്പാട്ടുകൾ
പരിചമുട്ടുകളിയിൽ ഉപയോഗിക്കപ്പെടുന്ന പാട്ടുകളാണ് പരിചമുട്ടുകളിപ്പാട്ടുകൾ .
പരിചമുട്ടുകളിയിൽ പങ്കെടുക്കുന്ന സംഘാംഗങ്ങൾ തന്നെ ഈ പാട്ടുകൾ പാടുകയും അവയുടെ താളത്തിനൊത്ത് ചുവടുകൾ വെക്കുകയും ചെയ്യുന്നു.
നാടൻ പാട്ടിന്റെ ശൈലിയിലുള്ളതാണ് പരിചമുട്ടുകളിപ്പാട്ടുകൾ എല്ലാം തന്നെ.
നീട്ടി പാടിത്തുടങ്ങി ദ്രുതതാളത്തിൽ അവസാനിപ്പിക്കുന്ന തരത്തിലുള്ള ശൈലിയിലാണ് പൊതുവേ ഉള്ളത്.
വിവിധമതവിഭാഗങ്ങൾ വ്യത്യസ്തവിഷയങ്ങളെ ആസ്പദമാക്കിയുള്ള പാട്ടുകൾ ഉപയോഗിക്കുന്നു.
ക്രൈസ്തവസമുദായങ്ങൾ ബൈബിൾ കഥകളും വിശുദ്ധന്മാരുമായി ബന്ധപ്പെട്ട സംഭവങ്ങളും പരിചമുട്ടുകളിപ്പാട്ടുകൾക്ക് വിഷയമാക്കുന്നു.
ബൈബിൾ ഇതിവൃത്തമായ പാട്ടുകളിൽ പഴയനിയമ കഥകളാണ്  കൂടുതലായും ഉപയോഗിക്കുന്നത്.
പുതിയനിയമ കഥകളുമുണ്ട്.
കൂടാതെ കുത്തുപാട്ടുകൾ എന്ന വിഭാഗവുമുണ്ട്.
രണ്ടുകരക്കാർ ഒരേ വലയത്തിൽ കളിക്കുമ്പോൾ പരസ്പരം കളിയാക്കി മത്സരിച്ച് പാടുന്ന പാട്ടുകളാവും ഇവ.
ബൈബിളുമായോ ആരാധനയുമായോ ഒരു ബന്ധവുമില്ലാത്ത മറ്റുപാട്ടുകളും ഉപയോഗിക്കാറുണ്ട്.
ബൈബിൾ വിഷയങ്ങളെ അടിസ്ഥാനമാക്കിയുള്ള പാട്ടുകളിൽ ഏറെ പ്രചാരമേറിയവയാണ്   " ആദത്തെ സൃഷ്ടിച്ചുടൻ ഏദനിലാക്കി ദൈവം ", " പുണ്യവാനിസഹാക്കിനുണ്ടായി രണ്ടുമക്കൾ " തുടങ്ങിയവ.
ചില പാട്ടുകൾ ആരംഭിക്കുന്നത് തന്നെ ദൈവസ്തുതിയോടെയാണ് . 'യാക്കോബിന്റെ വട്ടക്കളി'യുടെ പ്രാരംഭം ഇതിനൊരുദാഹരണമാണ് : “ ആദിപെരിയോനേ ആലാഹാനായോനേ പുത്രൻ മിശിഹായും വെളിവേറും റൂഹായും അഴകേറുമുമ്മായും യൗസേപ്പും മാലാഖാ അമ്പോടെയിന്നിനിക്കു തുണയാകവേണം ”
കളിക്കിടയിൽ ക്ഷീണം തീർക്കാനുള്ള വേളയിൽ പാടുന്ന പാട്ടുകളാണ്  കൽത്തുറ പാട്ടുകൾ.
കൽത്തുറ ചൊല്ലുക എന്നാണ്  ഇത് അറിയപ്പെടുന്നത് .
വൃത്തത്തിൽ കളിച്ചു ക്ഷീണിക്കുമ്പോൾ വിളക്കിനു ചുറ്റും ഇടംവലം തിരിഞ്ഞു നടന്ന് കളരിയാശാൻ ചൊല്ലുന്ന വാചകത്തിന് ഈണത്തിൽ ഓഓഓ എന്നു ഓരിയിട്ട് പോകുകയാണ് രീതി.
കൽത്തുറകൾ ബൈബിൾ സംബന്ധിയായതും അല്ലാത്തതുമുണ്ട്.
അല്ലാത്തവയിൽ കുത്തുകൽത്തുറകളും ഉൾപ്പെടും.
അവലംബം ↑ മലയാള സാഹിത്യവും ക്രിസ്ത്യാനികളും, ഡി.സി. ബുക്സ്, കോട്ടയം,1989 ജനുവരി
പരിണാമം (നോവൽ)
എം. പി. നാരായണപിള്ള രചിച്ച ആദ്യ നോവലാണ് പരിണാമം .
നായയെ കേന്ദ്ര സ്ഥാനത്ത് നിർത്തി എഴുതിയ ആദ്യ മലയാളനോവലും ഇത് തന്നെ.
1991-ൽ നോവൽ സാഹിത്യത്തിനുള്ള കേരള സാഹിത്യ അക്കാദമി പുരസ്കാരത്തിന് ഈ കൃതി തെരഞ്ഞെടുത്തെങ്കിലും ഗ്രന്ഥകർത്താവ് പുരസ്കാരം സ്വീകരിക്കുകയുണ്ടായില്ല.
ടാൻഷുഡു Tang_Soo_Do Tang_Soo_Do
കൊറിയയിൽ ഉത്ഭവിച്ച ഒരു ആയോധനകലയാണ് ‌ ടാൻഷുഡു .
കരാട്ടെയുടെയും തായ്കോണ്ടയുടെയും അ‌‌ടവുകൾക്ക് സമാനമായ തന്ത്രങ്ങളാണ് ടാൻഷുഡുവിലും ഉപയോഗിക്കുന്നത്.
ടാൻഷുഡു വിദഗ്ദ്ധനായ ചക്ക് നോറിസ് എന്ന നടനാണ് ‌ടാൻഷുഡുവിനെ പ്രശസ്തമാക്കിയത്.
ടാൻഷുഡുവിനെ അടിസ്ഥാനമാക്കി ചക്ക് നോറിസ് 1990-ൽ ഛങ്കുുഡു എന്നൊരു ആയോധനകലയ്ക്ക് രൂപം നൽകി.
കൊറിയൻ ഭാഷയിലുളള നിർദ്ധേഷങ്ങൾ Commands English Hangul (한글) Hanja (한자/漢字) Revised Romanization Ready 준비 準備 Junbi Begin 시작 始作 Sijak Stop 그만 Geuman Resume/Continue 계속 繼續 Gyesok Return 바로 Baro Relax / At ease!